Anicetas Renjė

Anicetas Renjė (; 1804 m. Liubline – 1877 m. gruodžio 24 d. Vilniuje) – prancūzų kilmės gydytojas, Vilniaus medicinos draugijos pirmasis bibliotekininkas, pirmasis oficialus Druskininkų gydytojas, 1831 m. sukilimo dalyvis.

 Biografija 
Anicetas Renjė gimė 1804 m. Liubline Felikso Renjė šeimoje, kurio senelis buvo išeivis iš Prancūzijos, persikraustęs gyventi į LenkijąKrystyna Kowalska. „Renier, Anicety” W: Stanisław Feliksiak (red.): Słownik biologów polskich. Warszawa: Państwowe Wydawnictwo Naukowe, 1987 ISBN 83-01-00656-0 ss. 449–450. Teresa Ostrowska: „Renier Anicety (1804–1877)” W: Polski Słownik Biograficzny T. XXXI, 1988, s. 109–110. 

1831 m. Anicetas Renjė baigė Vilniaus universiteto Medicinos fakultetą ir įgijo gydytojo chirurgo specialybę.

Nuo 1832 m. iki 1842 m. dirbo gydytoju Druskininkuose ir Birštone. Buvo pirmasis oficialus Druskininkų gydytojas.Reda Griškaitė. Mineralinis miestelis arba kurortinės kultūros pradžia Lietuvoje. Vilnius: Vilniaus Dailės akademijos leidykla, 2003, p. 38. ISBN 9986-571-87-1. 

Rašė publikacijas tuometiniuose leidiniuose: „Kurjer Litewski”, „Tygodnik Peterburskij”, „Ondyna Druskienikiech Zrodiel”Teresa Ostrowska: „Renier Anicety (1804–1877)” W: Polski Słownik Biograficzny T. XXXI, 1988, s. 109–110. , „Biblioteka Warszavska”. Pastarajame leidinyje gynė tuo metu išleistą Teodoro Narbuto veikalą „Lietuvių tautos istorija”.Reda Griškaitė. Mykolas Balinskis: kova dėl istorijos? Vilnius: Eugrimas, 2005, p. 30. ISBN 9955-501-99-5. 

Renjė taip pat rašė publikacijas apie Druskininkų mineralinius vandenis, kurios saugomos Vilniaus universiteto bibliotekos Rankraščių skyriuje.Reda Griškaitė. Mineralinis miestelis arba kurortinės kultūros pradžia Lietuvoje. Vilnius: Vilniaus Dailės akademijos leidykla, 2003, p. 38. ISBN 9986-571-87-1. Renjė aprašė ir Druskininkų apylinkes, ypač Liškiavą ir Raigardą.Reda Griškaitė. Mineralinis miestelis arba kurortinės kultūros pradžia Lietuvoje. Vilnius: Vilniaus Dailės akademijos leidykla, 2003, p. 38. ISBN 9986-571-87-1.

Aniceto Renjė, taip pat kitų Druskininkų gydytojų, kaip Ksaveras Volfgangas, iniciatyva XIX amžiuje šiame mieste buvo atlikta archeologinių kasinėjimų. Anicetas Renjė dalyvavo 1841 m. įsteigtos Druskininkų gydytojų draugijos, kurios tikslas buvo gerinti ir plėsti Druskininkuose kurortinį gydymą, veikloje. Roma Dusevičienė. Pirmieji Druskininkų gydytojai. “Lietuvos muziejai”, 2003, Nr. 4. ..

1842 m. Renjė tapo pirmuoju Vilniaus medicinos draugijos bibliotekininku Vilniuje. 1853 m. minėta draugija jau turėjo surinkusi apie 5000 vertingų knygų, aprašytų būtent Aniceto Renjė.Parengta pagal savaitraštį „Respublika“. Vilniaus medicinos draugijos “Aukso knyga”, 2014.   Medicinos draugijos biblioteka disponavo „Aukso knyga“ (Liber Aureus Caesareae Societatis Medicae Vilnensis), kuri šiuo metu yra dokumentinio paveldo šaltinis, įtrauktas į UNESCO „Pasaulio atminties“ Lietuvos nacionalinį registrą, saugomas Vilniaus universiteto bibliotekos Rankraščių skyriuje.Parengta pagal savaitraštį „Respublika“. Vilniaus medicinos draugijos “Aukso knyga”, 2014.  

 Dalyvavimas 1831 m. sukilime 
Anicetas Renjė dalyvavo 1831 m. sukilime.Dawid Fajnhauz: Anicety Renier – zapomniany działacz tajnego bibliotekarstwa polskiego w XIX wieku. Przegląd Biblioteczny 26 (1), ss. 173–180, 1958.  
Po sukilimo Renjė Vilniuje užsiėmė propagandinės literatūros platinimu prieš Rusijos imperiją.Dawid Fajnhauz: Anicety Renier – zapomniany działacz tajnego bibliotekarstwa polskiego w XIX wieku. Przegląd Biblioteczny 26 (1), ss. 173–180, 1958.   1846 m. vasario mėn. Anicetas Renjė buvo areštuotas už politinę veiklą, nukreiptą prieš caro politiką, nuteistas už slaptosios bibliotekos sukūrimą ir saugojimą ir išsiųstas 15 metų sunkiųjų katorgos darbų į Sibirą, Irkutsko guberniją.Teresa Ostrowska: „Renier Anicety (1804–1877)” W: Polski Słownik Biograficzny T. XXXI, 1988, s. 109–110. 

Įkalinimo vietoje, siaučiant choleros epidemijai, gydė susirgusius nuo šios ligos. 1856 m. po pritaikytos caro amnestijos Anicetui Renjė buvo leista grįžti į Vilnių, kur jis iki savo gyvenimo pabaigos dirbo Vilniaus medicinos draugijos bibliotekininku.

Anicetas Renjė mirė 1877 m. gruodžio 24 d., palaidotas Vilniaus Rasų kapinėse.Teresa Ostrowska: „Renier Anicety (1804–1877)” W: Polski Słownik Biograficzny T. XXXI, 1988, s. 109–110. 

 Išnašos 

 Literatūra 
 Reda Griškaitė. Mineralinis miestelis arba kurortinės kultūros pradžia Lietuvoje. Vilnius: Vilniaus Dailės akademijos leidykla, 2003, p. 38. ISBN 9986-571-87-1.
 Dawid Fajnhauz: Anicety Renier – zapomniany działacz tajnego bibliotekarstwa polskiego w XIX wieku. Przegląd Biblioteczny 26 (1), ss. 173–180, 1958.  .

Kategorija:Lietuvos medikai
Kategorija:bibliotekininkai